  На основу члана 11. и члана 32. став 1. тачка 1. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др.закон, 47/2018 и 111/2021-др.закон) и члана 40. став 1. тачка 1. и 158. став 4. Статута општине Владичин Хан („Службени Гласник Града Врања“, број 4/2019), **по прибављеном мишљењу Министарства државнe управe и локалнe самоуправe број \_\_\_\_\_\_\_\_\_\_\_\_\_\_\_\_\_\_\_\_\_\_\_\_,** Скупштина општине Владичин Хан на седници одржаној дана \_\_\_\_\_\_\_\_\_\_\_\_\_\_\_\_. године, донела је

**ОДЛУКУ О ИЗМЕНИ И ДОПУНИ СТАТУТА**

**ОПШТИНЕ** **ВЛАДИЧИН ХАН**

Члан 1.

            Овом Одлуком врши се измена и допуна Статута општине Владичин Хан („Службени Гласник Града Врања“, број 4/2019).

Члан 2.

           У члану 15. став 1. додаје се нова тачка под бројем 15) која гласи:

„ 15) врши послове припреме и планирања одбране“.

Досадашња тачка 15) постаје тачка 16)

Члан  3.

           У члану 40. у став 1. у тачки 8), речи: “грађанској иницијативи“ мењају се речима: „народној иницијативи“.

Члан 4.

           У члану 46. став 1. мења се и гласи:

„Поред сталних радних тела предвиђених Пословником Скупштине општине, Скупштина општине оснива као посебна стална радна тела: Савет за праћење примене Етичког кодекса, Савет за младе и Комисију за родну равноправност.“

Члан 5.

Иза члана 51. поднаслов „Комисија за равноправност полова“ мања се поднасловом „Комисију за родну равноправност.“

Члан  6.

            Члан 52. мења се и гласи:

„Комисију за родну равноправност у скупштини општине, чине одборници, а све акте који се упућују скупштини разматра из родне перспективе.“

Члан 7.

            Члан 53. мења се и гласи:

„Актом Скупштине ближе се уређују избор, надлежности и начин рада тела за родну равноправност из члана 52. Статута.“

Члан 8.

Иза члана 56. додаје се поднаслов „Савет за родну равноправност“.

Члан 9.

Додаје се члан 56а који гласи:

„Савет за родну равноправност се образује у органу управе јединице локалне самоуправе, а чине га именована или постављена лица, представници установа, органа и организација у областима значајним за родну равноправност и спречавање и сузбијање родно заснованог насиља, прати стање у области родне равноправности, иницира и предлаже мере за унапређење родне равноправности.

У раду савета обавезно учествују и лица задужена за родну равноправност у органу управе јединице локалне самоуправе, која тим саветима пружају стручну и административно-техничку потпору у раду.

Актом Скупштине ближе се уређују избор, надлежности и начин рада тела за родну равноправност из става 1. овог члана.“

Члан  10.

У члану 96. речи: “грађанске иницијативе“ мењају се речима: „народне иницијативе“.

Члан  11.

Иза члана 96. поднаслов „Грађанска иницијатива“ мања се поднасловом „Народна иницијатива.“

Члан 12.

Члан 97. Мења се и гласи:

„Народна иницијатива се може поднети у облику:

1) општег предлога за доношење, измену, допуну или престанак важења одговарајућег акта или за решавање одређеног питања, с тим да се из предлога јасно виде правци промена, односно решења које се предлаже (општа иницијатива), или

2) конкретног предлога за доношење, измену или укидање одговарајућег акта, са израђеним предлогом правног акта и образложењем (конкретизована иницијатива).

Председник Скупштине општине којој је иницијативни одбор поднео предлог утврђује да ли је предлог формулисан у складу са законом и да ли се односи на питања из надлежности Скупштине и, ако то јесте случај, обавештава о томе иницијативни одбор у року од 15 дана (верификација предлога).

Иницијативни одбор може отпочети са прикупљањем потписа по добијању обавештења од стране председника Скупштине општине о верификацији предлога.

Када се утврди да је листа потписника народне иницијативе сачињена у складу са законом и да је прикупљен довољан број потписа за њу, председник Скупштине општине, у року од седам дана, о томе обавештава иницијативни одбор.

Добијањем обавештења председника Скупштине иницијативном одбору сматра се да је народна иницијатива покренута.

Као довољан број потписа за народну иницијативу сматра се да је листу потписало 5% грађана од укупног броја грађана са бирачким правом.

Стручне и административно-техничке послове за потребе председника Скупштине општине обављају надлежне организационе јединице Општинске управе.

Скупштина општине дужна је да о предлогу садржаном у покренутој народној иницијативи одлучи на првој народној седници, односно најкасније у року од 90 дана од дана покретања народне иницијативе, на начин и по поступку утврђеним законом.

Када Скупштина општине прихвати општу иницијативу, обавезује надлежно стално скупштинско радно тело за прописе да припреми предлог одговарајућег акта и дужна је да о том акту одлучи у року од 120 дана од дана прихватања опште иницијативе.

Када Скупштина општине одлучи да не прихвати предлог садржан у народној иницијативи, дужна је да образложену одлуку о томе достави иницијативном одбору и објави је на веб презентацији Општине, у року од седам дана од дана доношења одлуке.

Поступак спровођења народне иницијативе уређује се посебном скупштинском одлуком.“

Члан 13.

Члан 102. мења се и гласи:

„ Референдум је облик непосредног изјашњавања грађана о питањима за која је Статутом општине одређено (обавезни референдум), као и о питањима из надлежности Скупштине општине за која Скупштина одлучи на захтев већине од укупног броја одборника или на захтев најмање 10% бирача који имају пребивалиште на територији Општине (необавезни референдум).

**Референдум се може расписати за територију једнинице локалне самоуправе или за део њене територије.**

Захтев за расписивање референдума подноси се Скупштини општине у писаном облику, са образложењем акта односно питања које је предмет референдума.

Уколико нису испуњени услови прописаним законом, Скупштина оставља рок од 15 дана подносиоцу захтева за отклањање недостатака.

Ако подносилац захтева не отклони недостатке из става 3. овог члана, Скупштина општине ће донети решење о одбацивању захтева.

Када утврђен број бирача из става 1. овог члана поднесе захтев захтев за расписивање референдума, а Скупштина општине сматра да се не ради о питању из њене надлежности, или о питању које по закону не може бити предмет референдума, Скупштина општине је дужна да донесе решење којим се одбацује захтев, на првој наредној седници Скупштине.

Када Скупштина општине распише референдум на захтев бирача, може утврдити став о питању о којем се одлучује на референдуму и упознати грађане са својим ставом на веб презентацији општине и путем медија.

Став Скупштине општине о питању о којем се одлучује на референдуму усваја се истовремено са доношењем одлуке о расписивању рефрендума.

Одлука на референдуму је донета ако је за њу гласала већина изашлих грађана на територији општине или делу територије општине за коју је референдум расписан.

Скупштина општине може донети акт супротан акту односно питању потврђеном на референдуму или изменама и допунама тог акта мењати суштину потврђеног акта, односно питању тек по истеку четири године од дана одржавања референдума, уз обавезу спровођења саветодавног рефрендума, ради прибављања мишљења грађана о том акту, или изменама и допунама тог акта.

У случају из става 9. овог члана, Скупштина општине дужна је да се посебно изјасни о прихватању или неприхватању прибављеног мишљења грађана приликом доношења акта, односно измене или допуне акта.

Поступак спровођења референдума и органи за спровођење референдума уређује се посебним скупштинским одлукама.“

Члан 14.

Иза члана 102. поднаслов „Ре­фе­рен­дум на де­лу те­ри­то­ри­је Оп­шти­не“ и члан 103. бришу се.

Члан 15.

Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: \_\_\_\_\_\_\_\_\_\_\_\_\_\_\_\_\_\_\_\_**

**Председница,**

**Данијела Поповић**